區大倫

區大倫（），字孝先，號羅陽，晚號端溪，廣東肇庆府高明縣人。明朝政治人物。

生平
大伦少负气节，萬曆十年（1582年）壬午科中廣東鄉試舉人。与兄區大相入南京國子監讀書。當時海瑞任南京都御史，直声震天下，大倫甚得海瑞賞識。萬曆十七年（1589年），區大倫與兄大相同登己丑科進士《萬曆十七年己丑科進士履歷》：區大倫，羅陽，易五房，辛亥十一月二十一日生。高明人，丁卯鄉試，三甲一百一名。兵部政，八月授北直東明知縣，乙未行取雲南道御史，本年十二月建言为民，庚申起光禄寺丞，庚申升升尚寶司卿，辛酉升太常寺少卿，癸亥升大理寺左少卿，甲子升太仆寺卿，乙丑升南户部左侍郎，丙寅为民。。兵部觀政，八月授任北直隶東明縣知縣，二十三年授云南道御史，本年十二月因上疏建言，被革职为民万历二十三年十二月，云南道御史区大伦言天者百神之主，王者所从受命。郊之祭也，王者所以致其精之德，以上交于天，享必躬亲，故谓之郊。郊而遣代，则精诚隔塞，天与人不交，而非郊矣。 陛下嗣统御极，钦明文思， 上帝属心，乃冬至 大祀，复遣公徐文璧恭代，臣不知其可矣。臣闻之郊则报本而反始，仁之至也；郊则尊祖以配天，孝之至也。礼称唯圣人为能飨，帝此岂臣工之任耶。礼曰神不歆非类，王者为天之子，气相合而心相通，故郊焉而格。今以臣子而摄天子之祭，于气为非类，于心不相贯矣。王者祀天之道，唯仪与诚，遣官恭代，仪则具矣，诚于何有？乃复命则以遣代年久，徐文璧屡效勤劳，恩进太师。文璧之遣代也，臣谓 陛下不亲郊，非美事也。人臣爵以太师，至荣宠也，奈何令 陛下蒙不美之号而人臣享至荣之阶乎？ 郊祀重典，不宜遣代，缘此加恩，尤不可训。愿收回文璧恩命，自今南北 郊祀 庙享时祭，必烦躬荐，则上下格而休徵应矣。疏奏，不报。辛亥，大学士赵志皋等言：臣等在阁办事，该文书房发下兵部遵例拾遗本，奉 圣旨：昨览兵部考选黜留本中，锦衣一卫内如何以副千户未行题奏輙署四品之职，该部附结市恩，泛滥授予，该科通若不闻，职守何在？吴文梓与该司官韓範俱降杂职；刘仕瞻、曾伟芳等各降三级调极边方，不许朦胧推升。昨者区大伦、张同德屡行渎扰前，俞价、强思频章以无指实之事参劾，党附结纳，至该部司官趋媚假官的，亦无一言其于公而忘私何在？区大伦、张同德、俞价、强思也著降三级调外任用。且兵部近来诈冒贿买之官，屡经东厂获奏，尚无畏慎，堂上官姑各罚俸二月，著策励供职。又该刑部接出 圣谕，今日览科道会参武职本内，劾崇信伯费甲金隐匿逆犯，客用家财，欺君玩法，革任闲住，仍革去禄米三分之二，该部还严追所寄，赃物解收。其原奉旨官王坤、觉大义提问拟罪来说，宋金革职为民，王之桢等姑各降一级策励供职。东厂及该卫东西二司房陆彩等及五所掌印官，都革职为民，与宋金俱永不叙用。夫一日之内，两奉严纶，大小内外衙门官黜罚过多。窃惟兵部考查官员名数繁夥，容或一时拟议未精，无以仰当 圣心，但念五年考选系国家大典，而品流猥杂最难甄别者，又无如武弁一途。今年赖尚书石星殚精竭虑，乃蒙严责，似于体貌大臣稍有未尽。至于该部属官、该科长贰官及科道区大伦等，祗因一事牵连，遂至相寻降罚，似于政体未妥。臣等又惟毁誉之言，类多增饰，而辇毂之下，尤易风波，如崇信伯费甲金守官不慎，科道交章拾遗，可谓允称。至言寄匿逆犯多赃，风闻道听，安可便以为据。伏望大弘 圣度，曲赐优容，将兵部司官及该科道官量免降级，以安尚书石星之心。其费甲金寄匿事，听法司从问理。 上以已有旨答之。。在家乡修筑烟霞圃，灌园读书。一件褐衣穿二十年，坐处皆穿破。建蓬山、滄溪二书院，聚集学生，为讲学之所。

光宗即位，起光禄寺丞，转南尚宝司卿，天啓元年（1621年）五月升添注南太常寺少卿天启元年五月，升南京尚宝司卿区大伦添注南太常寺少卿。、署南祭酒，掌翰林院事，恢復拓展湛甘泉书院。进圣学三剳，保艾圣躬，规切时政，上嘉纳之。天啓三年二月升大理寺左少卿，入侍经筵天启三年二月，升大理寺右少卿黄运泰为太仆寺卿管京营少卿事，通政使司右通政郝名宦为光禄寺卿管少卿事，南京太常寺少卿区大伦为大理寺左少卿，吏部考功司郎中程正己为太仆寺少卿。，四年升太仆寺卿，五年改南京户部左侍郎，六年三月南京河南道御史何早疏參區大倫、魏說为邪黨，被革职为民，追奪誥命天启六年三月，南京河南道御史何早疏參南京戶部左侍郎區大倫、原任應天府尹升戶部右侍郎魏說皆冢臣張問達庚申起用之人，大倫與董應舉納交，魏說柔媚無骨，均宜褫斥。得旨：區大倫、魏說邪黨漏網，都著削了籍為民，當差仍追奪誥命。。崇禎初，還復原職，不久因病终于家。《肇庆府志》：區大倫，與兄大相同登己丑科進士。任東明縣知縣，勸農桑，教孝讓。鬻子女者悉為贖還，出稅契羨買牛數百，以給貧乏。入覲，策蹇數千里，面目黧黑。授雲南道御史，草疏必焚香涕泣，期於誠感。神宗朝，諫不親郊祀，奪職歸。築煙霞圃，一褐衣二十年，坐處皆穿。灌園讀書，晏如也，郡邑不識其面。有欲周其乏者，卻之以詩。潛心學胍，夢陳江門贈以詩句，益透悟，直標明明德宗旨。會集訶林，與士大夫明辨。居數年，四方從者愈眾。建蓬山、滄溪二書院，為會講。光宗即位，起光祿寺丞，轉南尚寶司卿、南太常寺少卿、署南祭酒掌翰林院事，恢拓湛甘泉書院，講學留都，其學抑狂進狷，以挽頹風，闢禪偽，絕黨狥，以衛聖真，禆實用。熹宗初，進聖學三剳，保艾聖躬，規切時政，上嘉納之。以大理左少卿入侍經筵，黨人側目。由太僕卿改南戶部侍郎，時璫焰方熾，郎屬附之者悉糾彈無所避，附者恨欲中之，復奪職歸。崇禎初，還原職，未幾以疾終於家。及門士執心喪，凡若千人，常曰：吾生為二事，一崇正學，一佐太平，今耋矣，將寄撰述以俟知者。疾且革，猶惓切後學，言不及家事事。

 著作 
所著有《大学定本》、《四书翼》、《南都讲录》、《端溪日录》、《崇禎闢邪録》、《端溪游稿》、《江州存稿》诸书。

 家族 
曾祖區政。祖父區琳，生员。父區益，温州府同知。兄區大樞、區大相。

 參考書目 

《明实录》
《廣東通志》

D
Category:肇庆人
category:明朝东明县知县
category:明朝雲南道監察御史
category:明朝光禄寺丞
category:南京太常寺少卿
category:明朝大理寺少卿
category:明朝太僕寺卿
category:南京户部侍郎